Diari Oficial de la Generalitat Valenciana


Sumari del DOGV 5885, del 04-11-2008 (2008/12071)

Informació pública de subhasta de mercaderies. Expedient número 001/07-C.
-------------------------------------------------------------------------

### Dades del document

Número de DOGV
:   5885

Data del DOGV
:   04-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/12885


Data del document
:   22-10-2008

Organisme emissor
:   Conselleria d'Infraestructures i Transport

Tipus de document
:   Informació Pública

Descriptors 

:   * venda en subhasta

Informació pública de subhasta de mercaderies. Expedient número 001/07-C. [2008/12352]  
El president de la Junta Arbitral de Transports d'Alacant comunica: conclosos els tràmits oportuns i adoptat acord per part de la Junta Arbitral de Transports d'Alacant en l'expedient 001/07-C seguit a instància d'Arta Buru, SL, amb domicili en la partida de l'Altet, pol. 2, núm. 40 d'Elx, com a conseqüència d'haver sigut refusada la mercaderia transportada tant pel remitent com pel consignatari, es procedix a la pública subhasta, per un termini de 10 dies abans de la data de la primera subhasta, del material que després s'especificarà. S'indica perquè l'acte de rematada tinga lloc la seu d'esta Junta Arbitral de Transports, situada en l'avinguda d'Aguilera, 1, 6ª planta d'Alacant, el dia 26 de novembre de 2008 a les 13.00 hores, amb les indicacions següents:  
Primer  
Les postures s'hauran de realitzar a l'alça a partir del preu indicat com a base de licitació.  
Segon  
Des de l'anunci fins a una hora abans de l'obertura de pliques, les postures es faran per escrit, en sobre tancat, en el qual s'inclourà el resguard de la fiança, que es presentaran en el domicili esmentat i davant de la Secretaria de la Junta. L'obertura, que serà pública, es farà a les 13.00 hores de l'esmentat dia 26 de novembre de 2008, en el lloc indicat. El sobre amb l'oferta i el resguard de la fiança haurà de tindre consignat en la portada el número d'expedient objecte de la subhasta a la qual concorre.   
Tercer   
Només l'executant podrà fer postura en qualitat de cedir la rematada a un tercer.  
Quart   
Per a prendre part en la subhasta, els licitadors hauran d'ingressar prèviament en el compte número 0698-8919-25-3343970873, de l'entitat bancària Bancaixa, una fiança prèvia del 10% del preu de tasació (valoració) que servix de tipus per a la subhasta, ja que sense este requisit no podran ser admesos a licitació. L'esmentat 10% sobre el tipus serà fix per a qualsevol de les dates de la subhasta.  
Cinqué  
Els adjudicataris dels béns hauran de completar el pagament en l'acte davant la mesa de subhasta o mitjançant l'ingrés en el compte més amunt esmentat, immediatament després de l'adjudicació o dins de l'endemà hàbil de la realització de la subhasta. Si no es verifica el pagament en la forma i data indicades, l'adjudicatari perdrà el dret, així com, si pertoca, la quantitat dipositada com a fiança prèvia a la licitació.   
Si no hi ha postors en la primera subhasta, s'indica per a la segona el dia 27 de novembre de 2008, a les 13.00 hores, en el mateix lloc ja esmentat, per a la qual servirà de tipus el 75% de la valoració.  
La tercera subhasta es realitzarà, si escau, el dia 28 de novembre de 2008, a les 13.00 hores, en el lloc esmentat, i la postura mínima és de 10.134,46 euros, i es declararà deserta la subhasta en aquelles ofertes inferiors a esta quantitat.  
Béns objecte de subhasta: casa prefabricada de fusta de 90 m² formada per 2 mòduls en bon estat de conservació.   
El preu de taxació (valoració) d'esta mercaderia és de 20.000 € (vint mil euros). Este material es troba dipositat per a la seua comprovació, en els locals de l'empresa Arta Buru, SL, amb domicili en la partida de l'Altet, pol. 2, núm. 40 d'Elx (Alacant).  
Alacant, 22 d'octubre de 2008.- El president: Manuel Gálvez Acero.